**Медиакоммуникацияның лингвистикалық ерекшеліктері**

**10 Лекция.**

Жалпы медиакоммуникацияның интеграциялық, интеллектуалдылығы болады. Себебі, медия өндірісінің материалдық, техникалық, жаңа әлемдік цифрлы стандартта қалыптасқан технологиялық құрылымы мен моральдық, рухани құндылығы бар. Сондықтан ақпарат толқынында өзгеріске ұшырап жатқан құбылыстардың нақтылығын айту, тек ресми медиа ғимараттың кәсіби мамандарына ғана сенімділікпен жүктелген. Бұл әлеуметтік атмосфераның вакууміне айналған үдеріс.

Тәжірибе – оқу, дағдылану, сипаттау және мазмұнды баяндаудың ерекшеліктерін меңгеруге түрткі болады. Стильдік артықшылықтарды қолдана білу өнері неғұрлым жатық игерілсе, адам соғұрлым дамудың ілігін табуға икемделе береді. Айту машығына алдымен жазу өнерінің айшықтылығымен ойдың құрамын жетілдіреді және соның мазмұндылығы мен әуезділігін, сөйлемнің сабақтастығын байланыстырып, ішкі монологімен қайталап отырады. Тұлға абстрактілі ойлағанмен оның психологиялық және интеллектуалды байламын жазбаша орындап, айту, сөзбе сөз қатысымымен мәнерлеп әсерлендіреді.

Демек, шеберлік мектебі тұлғаның деңгейін көтереді. Өнер атаулының тұтастығы үнемі өзін өзі жетілдіру мақсатындағы риторика.